

**Võrreldavate pakkumuste korraldamine**

**Kultuuririkkuse gala kajastamiseks**

09.01.2025

Otsime koostööpartnerit, kes osutab videoteenust Tallinnas 18. jaanuaril 2024 toimuval Kultuuririkkuse galal.

**1.TAUSTAINFO**

Laupäeval, 18. jaanuaril 2025 viime Tallinnas Kultuuririkkuse gala, millega võtame kokku kultuuririkkuse aasta. Viisime teema-aasta läbi alates 13. jaanuarist 2024 eesmärgiga tähistada Eesti kultuurilist mitmekesisust – meie kogukondade ja rahvaste omapärasid, mis loovad meie kultuuririkkuse. Kultuuririkkuse gala ja selle sündmuste tutvustus: [kultuuririkkus.ee/gala](https://www.integratsioon.ee/gala).

Kultuuririkkuse gala kavas olevad sündmused toimuvad viies paigas:

11.00–19.00 Kultuuririkkuse käsitöö Viru Keskuse aatriumis

12.00–13.30 Kultuuririkkuse giidituurid algavad vanalinnas ja lõpevad Viru Keskuses

12.00 - 14.00 Kultuuririkkuse toidutänav Viru Toidutänaval

14.00 - 15.45 Kultuuririkkuse galakontsert Viru Keskuse aatriumis, mille raames laval toimub koostööleppe allkirjastamine, lava läheduses olevatel eskalaatoritel moeetendus ja avaneb võimalus teha ühiskaader

15.45 - 17.45 Kultuuririkkuse disko Viru Keskuse aatriumis

16.00 - 17.45 Arutelu Viru Keskuse Rahva Raamatus

18.00–19.30 Kultuuririkaste raamatute esitlus Viru Keskuse Rahva Raamatus

18.00 - 19.00 Kultuuririkkuse tantsutund

18.00–21.00 Kultuuririkkuse toidutänav

Sündmusel saab olema üks ametlik fotosein.

Sündmusele on oodata ligikaudu 500 inimest, sh

• ametiisikud, nt kultuuriminister, Tallinna linnapea, Integratsiooni Sihtasutuse juhataja;

• külalised, nt suursaadikud, ametiasutuste juhid, ühenduste eestvedajad ja Tallinna ning Harjumaa elanikud;

• esinejad ja korraldajad.

**2. TELLITAV TEENUS**

Pakkumuste võrdlemise tulemusena soovime tellida teenuse, mille osutamise tulemusena Eesti elanikeni jõuavad Kultuuririkkuse gala raames tehtud videod. Teenuse kood CPV klassifikaatori kohaselt on 92111260-2, so infovideofilmide tootmine.

Edukaks tunnistatud pakkujalt ootame teenuse osutamise raames järgnevat:

1) Kuni 10 ülevaatlikku videot

Eesmärk on anda ülevaate Kultuuririkkuse galal toimunust. Täpse videote arvu, sisu ja ülesehituse lepime kokku edukaks tunnistatud pakkujaga. Nõuded igale videole:

* pikkusega kuni 5 minutit;
* võimalusel hõlmab intervjuusid osalejatega;
* formaadis 16:9;
* televisioonis ja sotsiaalmeedias esitamiseks sobiliku kvaliteedi ning mahuga;
* kujundatud kaadrites on kasutatud kultuuririkkuse aasta visuaalne identiteet ja vajalikud logod;
* lisatud on sobiv muusika;
* videos kõlavad eestikeelsed tekstid on taasesitatud subtiitritena vene ja inglise keeles.

Tähtaeg: 31. jaanuar 2025

2) Kontserdi videosalvestus

Eesmärk on salvestada kordumatu galakontsert, mis toimub Kultuuririkkuse galal kell 14.00-15.55. Täpse sisu ja ülesehituse lepime kokku edukaks tunnistatud pakkujaga. Nõuded videole:

* annab edasi galakontserdil toimunut, sh muusikalisi etteasteid ja võimalusel tervitusi, koostööleppe sõlmimist, tantsulisi etteasteid, moeetendust;
* võtted on tehtud vähemalt kolme kaameraga;
* formaadis 16:9;
* televisioonis ja sotsiaalmeedias esitamiseks sobiliku kvaliteedi ning mahuga;
* välja toodud on esinejate andmed;
* kujundatud kaadrites on kasutatud kultuuririkkuse aasta visuaalne identiteet ja vajalikud logod;
* lisatud on sobiv muusika.

Tähtaeg: 24. jaanuar 2025.

Videoid on plaanis jagada osalejatelele, massimeediale ja sotsiaalmeedias.

Omalt poolt oleme valmis tagama:

1. kultuuririkkuse aasta visuaalse identiteedi elemente ja vajadusel kujundusi;
2. tekstide tõlkeid eesti keelest inglise ja vene keelde;
3. tagasisidet, sh töö käigus;
4. et täpsustame ja korraldame muude teenuse osutamisega seotud küsimusi.

**3. PAKKUMUSE ESITAMINE**

Pakkumuse palume saata hiljemalt esmaspäeval, 13. jaanuaril kell 10.00 meilile elmira.hozjaitsikova@integratsioon.ee. Pakkumuses palume välja tuua vähemalt järgmist:

1. kinnitus, et olete valmis osutama teenust vastavalt pakkumuskutse punktis 2 toodud ootustele;
2. kaasatud videograafide(de) nime(d);
3. pakutava teenuse kogumaksumus, mis koosneb kuni 10 ülevaatliku video ja kontserdi videosalvestuse maksumustest (käibemaksuga ja ilma käibemaksuta);
4. pakkumuse koostaja nimi ja ametikoht või seos pakkujaga;
5. ettevõtte ärinimi ning registrikood, kelle nimel pakkumus koostatakse.

Tagame pakkumusele konfidentsiaalsuse.

**4. PAKKUMUSTE VÕRDLEMINE**

Edukas on p-s 3 tingimustele vastav ja madalaima maksumusega pakkumus. Maksuvõlgnevusega pakkujat edukaks ei kuulutata.

Hankijal on õigus küsida pakkujalt selgitusi, seejuures võtab ta selgitusena saadud andmeid ja dokumente hankes otsuste tegemisel arvesse vaid juhul, kui nende andmete ja dokumentide hilisem esitamine ei too kaasa pakkumuse või sellega koos esitatud teiste dokumentide sisulist või olulist muutmist ega anna asjaomasele pakkujale teiste pakkujate ees mistahes sisulist eelist.

**5. PAKKUJATE TEAVITAMINE**

Teavitame hindamistulemusest hiljemalt 13. jaanuaril 2025.

**6. MAKSETINGIMUSED**

Tasustame osutatud teenuse vastavalt valminud videote arvule e-arve alusel. Pärast teenuse osutamist palume esitada e-arve, mille maksetähtaeg peab olema vähemalt 14 päeva. Arvel peab olema tellija aadress (Integratsiooni Sihtasutus, Linda 2, 20309 Narva), kontaktisiku nimi (Alena Stadnik) ja pakkumuskutsele kohane selgitus (Kultuuririkkuse gala kajastamine).

**7. TÄIENDAV INFO KÄESOLEVA PAKKUMUSKUTSE KOHTA**

Täpsustavad küsimused on teretulnud kuni 10. jaanuari kella 16.00-ni meiliaadressil alena.stadnik@integratsioon.ee. Vastame hiljemalt 10. jaanuaril kell 17.00 ja saadame vastuseid kõigile, kellele oleme kutset saatnud.

Täiendavatele küsimustele vastab kultuuririkkuse aasta teavitusjuht: Alena Stadnik, e-post  alena.stadnik@integratsioon.ee.